पीएमसीएच में होगा किडनी ट्रांसप्लांट
आईजीआईएमएसके बाद अब पीएमसीएच में भी किडनी ट्रांसप्लांट की सुविधा इसी साल बहाल हो जाएगी। इसकी प्रक्रिया शुरू कर दी गई है। राज्य सरकार ने इसके लिए नौ करोड़ मंजूर किए हैं। आपरेशन थिएटर, आईसीयू, रिकवरी रूम आदि की व्यवस्था बीएमएसआईसीएल करेगा। सोमवार को स्वास्थ्य विभाग के निदेशक प्रमुख डॉ. आजाद हिंद प्रसाद ने अस्पताल के अधीक्षक डॉ. लखींद्र प्रसाद के साथ बैठक की। किडनी ट्रांसप्लांट शुरू करने के लिए प्रोफेसर, एसोसिएट प्रोफेसर, असिस्टेंट प्रोफेसर, सीनियर रेजिडेंट, पारा मेडिकल स्टाफ, ट्रेंड नर्सिंग स्टाफ, टेक्नीशियन के पद सृजित कर प्रस्ताव विभाग को एक सप्ताह के अंदर देना है। अधीक्षक ने बताया राजेंद्र सर्जिकल ब्लाक के ऊपर किडनी ट्रांसप्लांट की व्यवस्था होगी।
उन्होंने बताया कि कोशिश हो रही है कि इसी वर्ष यह सुविधा बहाल कर दी जाए। यहां यह सुविधा पूरी तरह से नि:शुल्क होगी। दिल्ली एम्स के किडनी ट्रांसप्लांट विशेषज्ञ डॉ. वी शीनू भी पीएमसीएच का निरीक्षण कर चुके हैं। विशेषज्ञ चिकित्सकों के मुताबिक किडनी मरीजों की संख्या राज्य में काफी है। खर्च अधिक होने से प्राइवेट में गरीब मरीज डायलिसिस नहीं करा पाते हैं। मरीजों की मौत भी हो जाती है। यदि किडनी ट्रांसप्लांट शुरू हो जाएगा तो मरीजों की जान बचाई जा सकेगी और उन्हें डायलिसिस कराने से भी निजात मिल जाएगी।
महावीर वात्सल्य में स्पाइन के मरीजों की होगी जांच
महावीरवात्सल्य अस्पताल में स्पाइन मरीजों की जांच की व्यवस्था की गई है। जांच मैक्स हॉस्पिटल दिल्ली के स्पाइन सर्जरी यूनिट के हेड और स्पाइन विशेषज्ञ डॉ. एचएन बजाज करेंगे। हर महीने के अंतिम शुक्रवार और शनिवार को यह सुविधा स्पाइन के मरीजों को मिलेगी। हालांकि इसके लिए पहले रजिस्ट्रेशन कराना होगा। यह जानकारी अपर निदेशक एम डब्लू अंजुम ने दी। उन्होंने बताया स्पाइन जांच कराने के लिए पंजीकरण अस्पताल में शुरू कर दिया गया है। डॉ. बजाज 24 और 25 मार्च को मरीजों का परीक्षण करेंगे। डॉ. बजाज ने 1970 के दशक में इंडियन स्पाइन इंज्युरी सेंटर की स्थापना दिल्ली में की थी।
सुविधा
bho_Deva hin_Deva hin_Deva hin_Deva hin_Deva hin_Deva